CELEX: C2006/036/48
Language: fi
Date: 2006-02-11 00:00:00
Title: Asia C-433/05: Handens tingsrättin  21.11.2005  tekemällään päätöksellä esittämä ennakkoratkaisupyyntö rikosasiassa, jossa vastaajana on Lars Sandström

11.2.2006   
            
            
               FI
            
            
               Euroopan unionin virallinen lehti
            
            
               C 36/23
            
         Handens tingsrättin 21.11.2005 tekemällään päätöksellä esittämä ennakkoratkaisupyyntö rikosasiassa, jossa vastaajana on Lars Sandström
   (Asia C-433/05)
   (2006/C 36/48)
   Oikeudenkäyntikieli: ruotsi
   Handens tingsrätt on pyytänyt 21.11.2005 tekemällään päätöksellä, joka on saapunut Euroopan yhteisöjen tuomioistuimeen 5.12.2005, yhteisöjen tuomioistuimelta ennakkoratkaisua rikosasiassa, jossa vastaajana on Lars Sandström, seuraaviin kysymyksiin:
   
               1
            
            
               
                           a)
                        
                        
                           Rikotaanko kansallisilla säännöksillä, joissa kielletään vesiskootterien käyttö muualla kuin yleisillä kulkuväylillä ja vesialueella, jolle paikallisviranomainen on antanut luvan vesiskootteriasetuksen (1993:1053, sellaisena kuin se on muutettuna asetuksella 2004:607) 3 §:n 1 momentin mukaisesti, huviveneitä koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 94/25/EY muuttamisesta annettua Euroopan parlamentin ja neuvoston direktiiviä 2003/44/EY?
                        
                     
                           b)
                        
                        
                           Riippuuko a) kohdassa tarkoitetun kiellon hyväksyttävyys siitä, onko paikallisviranomainen lupakysymystä 3 §:n 1 momentin mukaisesti arvioidessaan ottanut huomioon vaatimuksen, jonka mukaan lupa on aina myönnettävä alueelle, jolla 1—3 kohdassa vahvistetut kriteerit täyttyvät?
                        
                     
         
               2)
            
            
               Ovatko EY 28—EY 30 artikla jotenkin muuten esteenä sellaisille kansallisille säännöksille, joissa kielletään vesiskootterien käyttö ja jotka mainitaan 1 a) kohdassa, yleisesti tai yksinomaan edellä 1 b) kohdan mukaisen edellytyksen täyttyessä?
            
         
               3)
            
            
               Edellä esitetystä riippumatta estääkö se, että Euroopan yhteisöjen komissiolle ei tehty ilmoitusta direktiivien 83/189/ETY ja 98/34/EY mukaisesti ennen vesiskoottereita koskevan uuden kiellon hyväksymistä 20.6.2004, tällaisten edellä mainittujen kansallisten säännösten soveltamisen?